Banaj

është një fshat në Rrethin e Beratit, Shqipëri.

 Gjeografia 
Banaj shtrihet në veriperendim të rrethit të Beratit përgjatë kilometrit të 5-të rrjedhës së lumit Seman pas bashkimit të dy lumenjve Osum dhe Devoll. Ai ndodhet përgjatë autostradës Berat-Lushnje. Banaj ka reliev fushor gjë që bën të mundur zhvillimin në sektorin e bujqësisë dhe blektorisë. Shtrirja përgjatë lumit Seman bën të mundur që bujqësia të jetë shumë e zhvilluar. Banaj kufizohet nga fshatrat Sheq, Syzez, Pëllumbas, Polizhan, Arrëza, Feras, Salcë e Vogël. Banaj është një fshat me përmasa në gjatësi 8,8 km dhe në gjerësi 3,4 km.

 Demografia 
Banaj ka reth 3000  banorë ku 30% e popullsis ka emigruar . dhe është fshati më i madh i komunës nga popullsia. 90% e popullsisë është e besimit musliman dhe 10% orthodoks.

 Ekonomia 
Ekonomia është përgjithësisht një prioritet për zhvillimin e fshatit. Kushtet gjeografike dhe relievi krijojnë mundësinë që investimet të bëhen kryesisht në bujqësi. Shtrimi i rrugëve kryesore dhe ndriçimi i tyre kanë ndihmuar në zhvillimin e fshatit.
Në rritjen ekonomike të fshatit ka ndihmuar dhe emigracioni.

 Historia 
Banaj është krijuar në shekullin 16. Fiset kryesore janë:  Xhelo, Bani, Sula, Baxhija, Bisha, Qose, Bogdani, Golemi, Hasani,Roga, Vrapi. Fiset Xhelo dhe Bani janë fiset më të vjetra. Fisi Xhelo e ka prejardhjen nga Vlora dhe është vendosur në Banaj në shekullin 16-të. Fisi Bani ka ardhur nga fshatrat e thella të Beratit në shekullin e 16-të. Fisi Baxhija është vendosur rreth vitit 1800 dhe e ka prejardhjen nga Përmeti. Kurse fiset e tjera kanë ardhur në fshat nga vitet 1880 deri në vitet 1990 pas rënies së komunizmit në Shqipëri.

 Lidhje të jashtme 

Kategoria:Fshatra në Rrethin e Beratit
Kategoria:Fshatra në Shqipëri